ที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 เน้นย้ำ การเว้นระยะห่างทางสังคม
ที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 เน้นย้ำ การเว้นระยะห่างทางสังคมนพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงผลการประชุมว่า วันนี้ ที่ประชุมยังคงเน้นเรื่อง การเว้นระยะห่างทางสังคม หรือ Social Distancing ไปจนกว่าสถานการณ์จะคลี่คลาย รวมทั้งเพิ่มแนวทางการป้องกันไม่ให้เชื้อแพร่มาติดได้ หรือมาตรการแบริเออร์ ซึ่งจากสถานการณ์ขณะนี้ จำนวนผู้ติดเชื้อยังมีแนวโน้มเพิ่มขึ้น ล่าสุดผู้ติดเชื้อใหม่สำหรับวันนี้ 136 ราย จำนวนผู้ป่วยสะสม 1,524 ราย แม้จะเป็นข่าวดีที่ไม่มีผู้ติดเชื้อเพิ่มสูงมาก แต่ทุกคน ก็จะต้องร่วมมือกันให้มากที่สุด เพื่อไม่ให้มีผู้ป่วยเพิ่มขึ้นมากกว่านี้ ส่วนการกระจายตัวของผู้ป่วย ในพื้นที่ที่มีผู้ป่วยจำนวนมาก ได้แก่ จังหวัดภูเก็ต กระบี่ ยะลา ชลบุรี สระแก้ว และอุบลราชธานี ซึ่งส่วนใหญ่ติดมาจากสนามมวยสำหรับข้อเสนอของ ปลัดกระทรวงมหาดไทย ยังให้เพิ่มความเข้มข้นการ ตรวจคัดกรองในพื้นที่จังหวัดภูเก็ต ยะลา ปัตตานี และนราธิวาส โดยเฉพาะมาตรการป้องกันไม่ให้บุคคลเคลื่อนย้าย หรือมาตรการแบริเออร์ วิธีการปิดสถานที่เสี่ยง 2,532 แห่ง ห้ามประชาชนมาในพื้นที่ชายหาด สวนสัตว์ งดออกจากที่พัก ตั้งแต่เวลา 20.00 น. ถึงเช้าวันถัดไป